stanford-oval/wikipedia huggingface dataset:
โคคา-โคล่า
ส่วนผสมของโค้ก

ส่วนผสมของโค้กถือเป็นความลับของบริษัท โดยส่วนผสมของโค้กนั้น มีพนักงานในบริษัทโคคาโคล่าเพียงไม่กี่คนที่รู้ และได้มีส่วนร่วมในขั้นตอนการผสม โดยทางบริษัทใช้ชื่อส่วนผสมว่า "7X" โดยไม่ได้มีการกล่าวถึงว่า X หมายถึงอะไร และพนักงานบริษัทจะทำการผสมสูตรต่างๆ ตามหมายเลขของส่วนผสม แทนที่ชื่อของส่วนผสมเพื่อป้องกันสูตรรั่วไหล
ในวันที่ 6 กรกฎาคม พ.ศ. 2549 พนักงานบริษัทโค้ก 2 คนและเพื่อนอีก 2 คน ถูกจับกุมข้อหาพยายามขโมยสูตรส่วนผสมโค้ก และขายให้แก่เป๊ปซี่ในราคา 1.5 ล้านดอลลาร์สหรัฐ
เรื่องเล่าและข่าวลือเกี่ยวกับโค้ก

โค้กมีเรื่องเล่าและข่าวลือมากมาย กล่าวถึงผลเสียเนื่องจากโค้ก ซึ่งข่าวลือยังมีปรากฏแม้แต่ในเว็บไซต์สภากาชาดไทย เรื่องราวต่างๆ ส่วนมากจะเน้นในแนวขำขันและการนำโค้กไปใช้ในรูปแบบต่างๆ เช่น ปริมาณกรดในโค้กมีมากเพียงพอที่จะทำลายอวัยวะภายในร่างกาย ในความเป็นจริงค่าความเป็นกรดด่าง หรือ pH ของโค้กมีค่า 2.5 ซึ่งใกล้เคียงกับมะนาว หรือ เลมอน มีค่า pH 2.4 หรือ ส้ม มีค่า pH 3.5 หรือแม้แต่ข่าวลือว่าตำรวจสหรัฐอเมริกาใช้โค้กในการล้างเลือดบนถนนกรณีเกิดเหตุรถชน หรือแม้แต่โค้กสามารถละลายฟันในช่องปากในตอนกลางคืน หรือโค้กใช้ในการป้องกันการตั้งครรภ์โดยใช้โค้กที่มีฤทธิ์เป็นกรดเทฆ่าอสุจิ ซึ่งข่าวลือต่าง ๆ อาจเป็นเพียงเรื่องที่สร้างขึ้นเพื่อความสนุกสนาน หรืออาจเป็นการโจมตีโค้กโดยฝ่ายที่ต่อต้านน้ำอัดลมซึ่งมองว่าน้ำอัดลมเป็นอาหารขยะชนิดหนึ่ง อีกทั้งยังเป็นที่น่าสังเกตว่าเรื่องนี้กล่าวถึงชื่อโค้กโดยตรง ไม่มีการกล่าวถึงน้ำอัดลมหรือน้ำโคล่ายี่ห้ออื่นเลย รายการมิธบัสเตอร์สได้เคยมีการทดสอบในการใช้โค้กช่วยในการล้างเลือดที่เปื้อนเสื้อผ้าซึ่งไม่ได้ผล ข่าวลือยังมีกล่าวว่าโค้กใช้ในการขจัดคราบเกลือ บริเวณขั้วแบตเตอรีรถยนต์ให้สะอาดได้ ซึ่งปกติแล้วคราบเกลือสามารถกำจัดได้โดยใช้แค่น้ำอุ่นธรรมดาได้เช่นเดียวกัน
รูปภาพโค้กจากสื่อต่างๆ

พิพิธภัณฑ์โค้กที่ลาสเวกัส
สำนักงานใหญ่โค้ก ที่แอตแลนตา
ผู้หญิงการดื่มโค้ก
รถรางโฆษณาโค้กในเยอรมนี
ในประเทศไทย

โคคา-โคล่า หรือ โค้ก ออกจำหน่ายในประเทศไทยครั้งแรกเมื่อวันที่ 29 มีนาคม พ.ศ. 2492 ในปริมาณบรรจุขวดละ 6.5 ออนซ์ จำหน่ายราคา 1.50 บาท โดย รักษ์ ปันยารชุน นักธุรกิจชาวไทยร่วมกับหุ้นส่วนชาวต่างชาติ คือ Bill Davis และ Ray Derrick และดำเนินการขออนุมัติลิขสิทธิ์ขวด เป็นผู้จัดจำหน่ายในประเทศไทยตั้งแต่ปี พ.ศ. 2491  
โดยได้มีการเปิดโรงงานบรรจุขวด "Rak Derrick & Davis Bottling" เพื่อผลิตและจำหน่ายอย่างเป็นทางการในวันที่ 8 เมษายน 2492 และต่อมาได้ขายลิขสิทธิ์ดังกล่าวให้แก่ กลุ่มบริษัท ไทยน้ำทิพย์ จำกัด ของ พจน์ สารสิน ในปี 2502 โคคา-โคล่า จัดจ้างผลิต ภาพยนตร์โฆษณาทางโทรทัศน์ในประเทศไทย เป็นครั้งแรกเมื่อ พ.ศ. 2521
ปัจจุบัน กลุ่มบริษัท ไทยน้ำทิพย์ จำกัด ดำเนินการผลิตและจัดจำหน่าย ผลิตภัณฑ์ของ โคคา-โคล่า ทั้งประเทศ ยกเว้น 14 จังหวัดภาคใต้ ที่มี บริษัท หาดทิพย์ จำกัด (มหาชน) เป็นผู้ถือลิขสิทธิ์การผลิตและจัดจำหน่ายเครื่องดื่ม โคคา-โค่ลา โดยมี บริษัท โคคา-โคล่า (ประเทศไทย) จำกัด เป็นผู้รับผิดชอบด้านกิจกรรมการตลาด โดยได้มีการรวมตัวกันเป็น กลุ่มธุรกิจโคคา-โคลา ในประเทศไทย
ในประเทศไทยมีการจัดการประกวดดนตรี โดยใช้ชื่อว่า โค้กมิวสิกอวอร์ด มีศิลปินที่เคยชนะเลิศจากเวทีประกวดแห่งนี้ เช่น โมเดิร์นด็อก (พ.ศ. 2535), อัมรินทร์ เหลืองบริบูรณ์ (พ.ศ. 2536), สมเกียรติ (พ.ศ. 2553)
ดูเพิ่ม

แฟนต้า
นิวโค้ก
น้ำโคล่า
แหล่งข้อมูลอื่น > หนังสือและบทความ

อภิสิทธิ์ ปานอิน และวีรภัทร ผิวผ่อง. (2564). ต้องโคกซิ! ใน สารสิน: อนุสรณ์ในการพระราชทานเพลิงศพ นายพงส์ สารสิน. บรรณาธิการโดย วิมลพรรณ ปีตธวัชชัย. หน้า 272-333. กรุงเทพฯ: อมรินทร์.
แหล่งข้อมูลอื่น > เว็บไซต์

เว็บของโค้ก (อังกฤษ)
เว็บของโค้ก เก็บถาวร 2013-02-11 ที่ เวย์แบ็กแมชชีน (ไทย)
การประกวดเพลงยูโรวิชันปี 2017
แหล่งข้อมูลอื่น

เว็บไซต์ทางการ
ชนก จันทาทอง

| ชนก จันทาทองท> ม. |
| --- | --- |

สมาชิกสภาผู้แทนราษฎรจังหวัดหนองคาย
อยู่ในวาระ
เริ่มดำรงตำแหน่ง  24 มีนาคม พ.ศ. 2562
ก่อนหน้า: สมคิด บาลไธสง
 
ข้อมูลส่วนบุคคล
เกิด: 22 พฤศจิกายน พ.ศ. 2519 (48 ปี) อำเภอโพนพิสัย จังหวัดหนองคาย ประเทศไทย
พรรคการเมือง: เพื่อไทย (2561–ปัจจุบัน)
บุพการี: ประสิทธิ์ จันทาทอง (บิดา) ชมภู จันทาทอง (มารดา)
ชื่อเล่น: มด

ชนก จันทาทอง (เกิด 22 พฤศจิกายน พ.ศ. 2519) ชื่อเล่น มด เป็นสมาชิกสภาผู้แทนราษฎรจังหวัดหนองคาย สังกัดพรรคเพื่อไทย รองประธานคนที่สามในคณะกรรมการประสานงานสภาผู้แทนราษฎรไทย (รัฐบาล แพทองธาร ชินวัตร) และอดีตรองนายกเทศบาลเมืองโพนพิสัย
ประวัติ

นางสาวชนก จันทาทอง (ชื่อเล่น: มด)  เกิดเมื่อวันที่ 22 พฤศจิกายน พ.ศ. 2519 ที่ บ้านจอมทอง  อำเภอโพนพิสัย จังหวัดหนองคาย เป็นบุตรประสิทธิ์ จันทาทอง อดีตสมาชิกสภาผู้แทนราษฎรจังหวัดหนองคาย 5 สมัย และชมภู จันทาทอง อดีตสมาชิกสภาผู้แทนราษฎรจังหวัดหนองคาย 2 สมัย
สำเร็จการศึกษาระดับปริญญาตรี จาก มหาวิทยาลัยหอการค้าไทย และสำเร็จการศึกษาระดับปริญญาโท จากสถาบันบัณฑิตพัฒนบริหารศาสตร์
การทำงาน

หลังจากจบการศึกษาในระดับปริญญาตรี เธอเริ่มทำงานด้วยการเป็นกรรมการผู้จัดการ ที่ บริษัท ประสิทธิ์โชคทรานสปอร์ต จำกัด ซึ่งทำเกี่ยวกับรถบริการวิ่งข้ามระหว่างสะพานมิตรภาพไทย-ลาว ตั้งแต่ปี 2542 - 2558 รวมถึงการเป็นเจ้าของกิจการบริษัท ธุรกิจบริการ 1994 จำกัด B.S.TOUR ซึ่งบริษัทนำเที่ยว ตั้งแต่ปี 2542 มาจนถึงปัจจุบัน
งานการเมือง

ชนก จันทาทอง เคยดำรงตำแหน่งรองนายกเทศบาลตำบลโพนพิสัย ก่อนที่จะลงสมัครเลือกตั้งสมาชิกสภาผู้แทนราษฎรครั้งแรกใน พ.ศ. 2562 และได้รับเลือกตั้งอีกครั้งใน พ.ศ. 2566 สังกัดพรรคเพื่อไทย
ชนก จันทาทอง มีบทบาทในการอภิปรายไม่ไว้วางใจ ชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม กรณีประพฤติผิดจริยธรรม ขัดต่อศีลธรรมอันดี
งานการเมือง > สมาชิกสภาผู้แทนราษฎร

ชนก จันทาทอง ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดหนองคาย สังกัดพรรคเพื่อไทย
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดหนองคาย สังกัดพรรคเพื่อไทย
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
คงกฤษ ฉัตรมาลีรัตน์

| คงกฤษ ฉัตรมาลีรัตน์ป> ช., ป.ม. |
| --- | --- |

สมาชิกสภาผู้แทนราษฎรจังหวัดระนอง
อยู่ในวาระ
เริ่มดำรงตำแหน่ง  24 มีนาคม พ.ศ. 2562   (5 ปี 262 วัน)
ก่อนหน้า: วิรัช ร่มเย็น
คะแนนเสียง: 44,717 (44.98%)
 
ข้อมูลส่วนบุคคล
เกิด: 7 พฤษภาคม พ.ศ. 2516 (51 ปี) อำเภอเมืองระนอง   จังหวัดระนอง ประเทศไทย
พรรคการเมือง: ภูมิใจไทย (2562–ปัจจุบัน)

คงกฤษ ฉัตรมาลีรัตน์ (เกิด 7 พฤษภาคม พ.ศ. 2516) เป็นสมาชิกสภาผู้แทนราษฎรจังหวัดระนอง เขต 1 สังกัดพรรคภูมิใจไทย อดีตนายกองค์การบริหารส่วนจังหวัดระนอง
ประวัติ

นายคงกฤษ เกิดเมื่อวันที่ 7 พฤษภาคม พ.ศ. 2516 เป็นบุตรของนายบดินทร์ ฉัตรมาลีรัตน์ และนางพนอจิต บังศรี สำเร็จการศึกษา ศิลปศาสตรบัณฑิต (การบริหารทั่วไป) จากมหาวิทยาลัยเกริก และรัฐประศาสนศาสตรมหาบัณฑิต จากมหาวิทยาลัยเกริก
ด้านชีวิตครอบครัว สมรสและหย่าแล้ว มีบุตรและธิดาด้วยกัน 4 คน
การทำงาน

นายคงกฤษเคยดำรงตำแหน่งเป็นนายกสมาคมกีฬาแห่งจังหวัดระนอง และที่ปรึกษาบริษัท อุตสาหกรรมแชมป์ จำกัด
งานการเมือง

นายคงกฤษ เริ่มเข้าสู่เส้นทางการเมือง โดยเริ่มจากการเมืองท้องถิ่น ด้วยการเป็นนายกองค์การบริหารส่วนจังหวัดระนอง ในปี 2555 - 2561
ต่อมาได้เข้าสู่การเมืองระดับชาติ โดยลงสมัครเป็นสมาชิกสภาผู้แทนราษฎรจังหวัดระนอง เขต 1 ในนามพรรคภูมิใจไทย โดยได้รับคะแนน  36,361 คะแนน ชนะนายวิรัช ร่มเย็น อดีต ส.ส. 8 สมัยจากพรรคประชาธิปัตย์ ที่ได้คะแนนไปเพียง 17,606 คะแนน
งานการเมือง > สมาชิกสภาผู้แทนราษฎร

นายคงกฤษ ฉัตรมาลีรัตน์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดระนอง สังกัดพรรคภูมิใจไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดระนอง สังกัดพรรคภูมิใจไทย
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2565 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พัทธ์ธีรา ศรุติพงศ์โภคิน

| พัทธ์ธีรา ศรุติพงศ์โภคิน |
| --- | --- |
ชื่อเกิด: พัทธ์ธีรา ศรุติพงศ์โภคิน
เกิด: 3 ธันวาคม พ.ศ. 2533 (34 ปี) กรุงเทพมหานคร ประเทศไทย
อาชีพ: นักแสดง วีเจ พิธีกร
ผลงานเด่น: บีบี จาก สาระแนสิบล้อ   อร จาก สาระแนเห็นผี   มีน จาก ม่านดอกงิ้ว  ฟ้า จาก รักหมดใจ Endless Love
พัทธ์ธีรา ศรุติพงศ์โภคิน ชื่อเล่น อร เป็นนักแสดงชาวไทย
ประวัติ

พัทธ์ธีรา ศรุติพงศ์โภคิน (เกิด 3 ธันวาคม พ.ศ. 2533) หรือชื่อเล่นว่า อร เป็นนักแสดงหญิงชาวไทย สำเร็จมัธยมศึกษาจาก Catholic Cathedral College ประเทศนิวซีแลนด์ และปริญญาตรีจาก Raffles International College สาขา Business Marketing เข้าสู่วงการตั้งแต่อายุ 6 ขวบ จากการแสดงละครเวทีกับ ครูชลประคัลภ์ จันทร์เรือง จากนั้นก็เล่นโฆษณาในวัยเด็ก 2- 3 ชิ้น และยังเคยแสดงช่วงละครสั้น ในรายการซุปเปอร์จิ๋ว ประมาณปี 2542 อร พัทธ์ธีรา เป็นทั้งนักแสดงทั้งละครโทรทัศน์และภาพยนตร์ เช่น สาระแนสิบล้อ, สาระแนเห็นผี  เป็นต่อ, กุหลาบราคี ฯลฯ ปัจจุบัน อร พัทธ์ธีรา มีผลงานพิธีกร รวมถึง วีเจ อยู่ที่คลื่น เก็ท 102.5 Bangkok International Hits Music Station และรายการไนน์เอ็นเตอร์เทน
ผลงาน > ละครโทรทัศน์

| ปี | เรื่อง | รับบทเป็น | หมายเหตุ |
| --- | --- | --- | --- |
| 2542 | ละครเทิดพระเกียรติวันแม่แห่งชาติ | วัยเด็ก |  |
| 2545 | ละครเทิดพระเกียรติวันแม่แห่งชาติ | วัยเด็ก |  |
| 2553 | เป็นต่อ  | มุก | ตอน คุณค่า |
| 2553 | ฮาจะเกร็ง |  | ตอน ด้วยแรงอธิษฐาน |
| 2554 | เมียแต่ง | พิมพ์กมล (จิ๊ป) |  |
| 2554 | คลื่นใสวัยปิ๊งค์ (ละครซิทคอม) | ยูกิ |  |
| 2556 | รักนี้ชั่วนิรันดร์ | แพน |  |
| 2556 | ขออภัย...มือใหม่หัดโต | วิกานดา ศิราธิวัฒน์ |  |
| 2556 | สามี | ระริน |  |
| 2558 | โอม…มหาจรวย  | ปุ้ยฝ้าย | คู่กับ เปรมณัช สุวรรณานนท์  |
| 2558 | พันล้านพนันรัก | น้องอ่อน |  |
| พ.ศ. 2559 | ม่านดอกงิ้ว | มีนรญา เพชรพาณิชย์ (คุณหนูมีน) | คู่กับ ณฐณพ ชื่นหิรัญ |
| พ.ศ. 2559 | เรื่องดีดี โดย บันทึกกรรม ตอน ก้าว | พลอย |  |
| พ.ศ. 2559 | ก๊วนสืบหลังเลิกเรียน | ครูเล็ก |  |
| 2560 | กุหลาบราคี | พิมพ์พาย บัวมงคล (พิมพ์) (ศัลยกรรม) / ภรันยา อัครศักดิ์ดา (รัน) | คู่กับ ณฐณพ ชื่นหิรัญ |
| 2562 | The Mirror กระจกสะท้อนกรรม ตอนที่ 27 | พลอย | คู่กับ ณัฐสิทธิ์ โกฏิมนัสวนิชย์ |
| 2562 | รักหมดใจ Endless Love | ฟ้า |  |
| 2562 | เป็นต่อ 2019 | เตย |  |
| 2563 | ลองของซีรีส์ | อาจารย์ภัทร |  |
| 2567 | Emergency Couple TH | หมอเมย์ |  |
| 2567 | ทองประกายแสด​ | แจง (รับเชิญ)​ |  |
ผลงาน > ภาพยนตร์

| พ> ศ. | เรื่อง | รับบทเป็น | หมายเหตุ |
| --- | --- | --- | --- |
| พ.ศ. 2553 | สาระแนสิบล้อ | บีบี |  |
| พ.ศ. 2553 | สาระแนเห็นผี | อร |  |
| พ.ศ. 2558 | ความรักที่พูดไม่ได้ | เอ๋ |  |
ผลงาน > มิวสิควีดีโอ

| ปี | เพลง | ศิลปิน |
| --- | --- | --- |
| พ.ศ. 2555 | อย่านอนดึก | ปั่น ไพบูลย์เกียรติ เขียวแก้ว |
| พ.ศ. 2555 | ล้างใจ | ยุ้ย ณพอาภา เทวกุล ณ อยุธยา |
| พ.ศ. 2558 | เชือกวิเศษ | ลาบานูน |
| พ.ศ. 2559 | แพ้ทาง | ลาบานูน |
| พ.ศ. 2565 | ขอแรงแรง | O-PAVEE |
ผลงาน > พิธีกร/วีเจ

ดีเจคลื่น Pynk98fm. 8.00 - 10.00 น.
พิธีกรช่อง Apple Channel
พิธีกรรายการ เปรี้ยวปากเช็คอิน ช่วง GO-ON
พิธีกรรายการ True music Top 20
ดีเจ คลื่น เก็ท 102.5 Bangkok International Hits Music Station
พิธีกรช่อง ทรู มิวสิก
พิธีกรรายการ ไนน์เอ็นเตอร์เทน ไนท์ ไลฟ์ ช่อง เอ็มคอตเอชดี
ดีเจ MET 107 - SOCIAL METWORK
พิธีกรรายการ Her Day วันของเธอ ช่อง เอ็มคอตเอชดี
ผลงาน > ผลงานอื่น

ละครเวทีกับอาจารย์ ชลประคัลภ์ จันทรเรืองตั้งแต่ 6 ขวบ ปี 2539
รายการซุปเปอร์จิ๋วช่วงละครสั้น ประมาณปี 2542
พิธีกรรายการ iStudio by TruemoveH 3G+  ช่อง True Inside ปี2556-ปี2557
แหล่งข้อมูลอื่น

พัทธ์ธีรา ศรุติพงศ์โภคิน ที่อินสตาแกรม
พัทธ์ธีรา ศรุติพงศ์โภคิน ที่เอกซ์ (ทวิตเตอร์)
พัทธ์ธีรา ศรุติพงศ์โภคิน ที่เฟซบุ๊ก
ตัวต่อนินจา แสบซ่าส์มหากาฬ

| ตัวต่อนินจา แสบซ่าส์มหากาฬ |
| --- | --- |
ภาพซีรีส์กับตัวละครหลัก
ประเภท: แอคชั่น แฟนตาซีวิยาศาสตร์ ตลก บู๊
สร้างโดย: ไมเคิล เฮกเนอร์
เขียนโดย: แดน เฮกแมน เคลวิน เฮกแมน
กำกับโดย: ไมเคิล เฮกเนอร์ จัสติน เมอร์ปี้
เสียงของ: จูเลียน ไมเคิล วินเซนต์ ถง ไมเคิล อดัมทิเวทท์ พอล ดอบสัน เบรนท์ มิลเลอร์ เคียร์บี้ มอร์โรว์ เคลลี เมตซ์เจอร์ มาร์ก โอลิเวอร์ ไบรอัน ดรัมมอนด์ ไมเคิล คอปซา เอียน เจมส์ คอร์เล็ตต์ แคทลีน บาร์ สก็อตต์ แมคนีล
ดนตรีแก่นเรื่องเปิด: The Weekend Whip โดย The Fold
ดนตรีแก่นเรื่องปิด: The Weekend Whip โดย The Fold
ผู้ประพันธ์เพลง: เจย์ วินเซนต์ ไมเคิล คราเมอร์
ประเทศแหล่งกำเนิด: Canada Denmark
ภาษาต้นฉบับ: อังกฤษ
จำนวนฤดูกาล: 12
จำนวนตอน: 128 (รายชื่อตอน)
การผลิต
ผู้อำนวยการผลิต: ทอร์สเตน จาคอบเซน
ผู้อำนวยการสร้าง: เอริค วิลสตรูป และ WILFilm
ความยาวตอน: 30 นาที
ออกอากาศ
เครือข่าย: Cartoon Network (US) Nickelodeon (Denmark)
ออกอากาศ: 17 กรกฎาคม ค.ศ. 2017 (2017-07-17) – ปัจจุบัน
ตัวต่อนินจา แสบซ่าส์มหากาฬ (อังกฤษ:LEGO Ninjago, Lego Ninjago: Masters of Spinjitzu) เป็นละครแอนิเมชัน ที่กล่าวถึงเรื่องราวของนินจาเลโก้ที่ต้องออกปราบปรามเหล่ามารร้าย ออกอากาศทางช่อง การ์ตูนเน็ทเวิร์ค ในต่างประเทศ ในประเทศไทย ละครเรื่องนี้ออกอากาศทางช่อง โมโน 29 ต่อจากเรื่อง ตัวต่อนินจา แสบซ่าส์สะท้านเงา
เนื้อเรื่อง

ละครเรื่องนี้กล่าวถึงการต่อสู้เพื่อเมืองนินจาโก ที่ต้องอาศัย ลอยด์ผู้เยาว์วัย หรือในชื่อว่า นินจาเขียว พร้อมกับเพื่อนๆที่ล้วนเป็นนักรบปริศนาและ LEGO Master Builders ที่นำโดย ปรมาจารย์กังฟูวู ผู้มีความอัจฉริยะปราดเปรื่อง พวกเขาต้องต่อสู้เอาชนะผู้นำที่ชั่วร้ายอย่างการ์มาดอน ผู้ร้ายตลอดกาลที่เป็นพ่อของลอยด์เอง การเผชิญหน้าระหว่างจักรกลต่อจักรกล พ่อกับลูก การเผชิญหน้าครั้งใหญ่นี้จะเป็นบททดสอบนินจารุ่นใหม่ที่มีความโหดเหี้ยมแต่ไร้ระเบียบวินัย ซึ่งพวกเขาจะได้เรียนรู้วิธีตรวจสอบอีโก้ของตัวเอง และรู้จักควบคุมอารมณ์เพื่อแสดงพลังที่แท้จริงของพวกเขาออกมา
ตัวละครรอง

Falcon (เหยี่ยว)
แดเรธ
ดร.จูเลี่ยน
ในซีซั่น 6 มีการเปิดเผยว่าแอบสร้างเอคโคเซนจากเศษ เป็นเพื่อนเล่น
ไซรัส บอร์ก
Pixal หรือ ซามูไร X
ซีซั่น 7 ตอนเซนถูกทำร้าย จนสติไม่สมประกอบ ตนออฟไลน์ไป แต่แท้จริงเบื่อหน่ายที่ต่องอยู่ในระบบ จึงแอบถ่ายโอนความจำตนหนีไปสร้างร่าง กับขโมยชุดซามูไร X ไป กับปกปิดตัวตน คอยช่วยพวกนินจาเท่าที่ทำได้ ซีซั่น 8 ยแกตัวไปปราบเหล่าร้าย กับคอยเป็นระบบเสียงติดต่อมา พอเซนถูกวางไวรัส ตนก็ติดด้วย แต่ตนเผยตัว ปรับความเข้าใจกับเซนที่ตนไม่อากเป็นระบบในคอมอีก นียายอมรับตน ตนจึงคอยช่วยนินจาในฐานะซามูไร X อย่างเต็มตัว
โรนิน
เหล่าร้าย > สเกลเลตัน

ซามุไค
ครุนชากับนัคเคิล
เหล่าร้าย > เซอร์เพนทีน

ไพทอร์
ในซีซั่น 3 ไพทอร์นั้นรอดตาย แต่สีผิวจากสีม่วงกลายเป็นสีขาว เป็นเป็นเซอร์เพนทีนเพียงคนเดียวที่มีประวัติจากใช้ปลาไหลไฟฟ้ารักษา กับเอาปลาไหลไฟฟ้ามาเพื่อช่วย Overlord ทำการแก้แค้นพวกนินจา กับตอนสุดท้ายกินยาย่อส่วนจนกลายเป็นตัวจิ๋วกับถูกจับเข้าคุก
ในซีซั่น 4 ตอนปลาย พวกนินจามาหากับขอให้บอกเรื่องอนาคอนดราย เพราะไพทอร์คืออนาคอนดรายตัวสุดท้าย ไพทอร์บอกเรื่องเชนที่ตนรู้คือ เชนเป็นตัวการยุทั้ง 2 ฝ่าย ให้เริ่มสงคราม จนไพทอร์ถูกพวกมาสเตอร์เชนจับตัวไปรีดพิษ เอาไปสร้างกองทัพอนาคอนดรายโดยสมบูรณ์ พอหมดประโยชน์ไพทอร์ก็หาทางหนีไปเอาหนังสือเวทมนตร์มากับไปช่วยพวกนินจา แล้วคืนร่างใหญ่เท่าเดิมกับหนีไปไม่มีใครรู้
เกรท เดเวอเรอร์
เหล่าร้าย > Overlord

Overlord
ในซีซั่น 3 กลับมาอีกครั้งในระบบดิจิตอล กับควบคุมนินจาโก กับมีกองทัพนินดรอยด์หาทางคืนชีพกลับมาเพื่อแก้แค้น หวังชิงพลังทองคำจากตัวลอยด์ โดยมีไพทอร์เป็นผู้ช่วย แต่พอลอยด์แบ่งให้นินจาทั้ง 4 Overlord จึงเปลี่ยนแผนไปใช้ Codename: Arcturus ไปเอาพลังทองคำจากอาวุธทองคำที่ถูกพวกนินจาส่งไปอวกาศ พอได้อุกกาบาต จึงทำเป็นเกราะทองคำกลายเป็นนักรบทองคำกับทำลายนินจาโก แต่ล้มเหลวกับถูกเซนทำลาย
เหล่าร้าย > Overlord > นักรบศิลา

นายพลโคซุ
เหล่าร้าย > Overlord > นินดรอยด์

คริปทอร์
เหล่าร้าย > ลัทธิอนาคอนดราย

มาสเตอร์เชน
เชนนั้นมีอายุปาเข้าไปได้หลายร้อยปีเหมือนกัน กับนิสัยอิจฉาไม่ยอมใครเหมือเด็ก
เคลาส์
ในตอนจบซีซั่น 5 เคลาส์เป็นคนเดียวที่หนีออกมาได้ กับหากาน้ำชาของนาดาคัน กับซีซั่น 6 หาเจอกับพอขอพร แต่พลาดโดนขังไว้ในดาบ ในตอนจบซีซั่น 6 หลังจากที่เจย์ขอพรไม่ให้เกิดขึ้น ทำให้เคลาส์เจอกาน้ำชา แต่ก็ถูกพวกชาวเมืองขับไล่จนกาน้ำชาหายไปตลอดกาล
เหล่าร้าย > ดินแดนต้องสาป

The Preeminent
Morro:
อดีตลูกศิษย์ของอาจารย์วูหลังจากที่ตนตายไปแล้วถูกสาปให้อยู่ในแดนต้องสาปตนกลายเป็นลูกศิษย์ของpreeminent
ตอนที่garmadonเปิดแดนต้องสาปตนแอบหนีออกมา และสิงห์ลอยด์ใช้ร่างลอยด์ในการตามหาคริสตัลและปลดปล่อยpreeminent แต่ผลสุดท้ายตนแพ้ก่อนตายจนได้ปรับความเข้าใจกับอาจารย์วูและกลับใจ
ในตอนวันแยกจากตนได้กลับมาเตือนนินจาเรื่องที่โคลถูกอาจารย์หยางหลอกและไปช่วยโคลในที่สุดส่วนตนก็หายไปตามเดิม
เหล่าร้าย > กลุ่มโจรสลัดท้องฟ้า

นาดาคัน เดอะ จิน
ในซีซั่น 6 เคลาส์นั้นไปเจอกาน้ำชากับปลดปล่อย โดยนาดาคันก็ขังเคลาส์ กับออกตามหาเดอรารา เพื่อให้ตัวเองสมหวัง พอทราบว่าตนถูกขังไปนานหลายร้อยปี กับใส่ความพวกนินจา กับขัง วู มิซาโกะกับพวกนินจาที่ขอพรกับตน กับรวบรวมกองทัพของตนไปจินจาโก แต่พอไปถึงพบว่า จินจาโกล่มสลาย จึงหวังจะล้างแค้นพวกนินจา แต่สุดท้ายก็ล้มเหลว กับพรข้อสุดท้ายของเจย์คือขอให้เจย์ได้จับมือกับนียา โดยไม่มีใครมาเจอกาน้ำชานั้นอีกเลย ทำให้ไม่เคยเกิดขึ้น กับคนที่จำได้มีแค่เจย์กับนียาเท่านั้นที่จำได้ ส่วนนาดาคันรอดตาย แต่ก็ติดอยู่ในกาน้ำชาตลอดไป
รายชื่อตอน

บทความหลัก: รายชื่อตอนในเลโก้ นินจาโก ปรมาจารย์สปินจิซึ
แหล่งข้อมูลอื่น

เว็บไซต์ทางการ
Ninjago เก็บถาวร 2013-04-11 ที่ เวย์แบ็กแมชชีน at Lego.com
ตัวต่อนินจา แสบซ่าส์มหากาฬ ที่อินเทอร์เน็ตมูวีเดตาเบส
ลำดับรายการโทรทัศน์

| โมโน 29  : ภาพยนตร์แอนิเมชัน วันจันทร์- ศุกร์ เวลา 17:25 น>  - 17:50 น. |
| --- | --- | --- |
| ก่อนหน้า |  ตัวต่อนินจา แสบซ่าส์มหากาฬ  | ถัดไป |
|  ตัวต่อนินจา แสบซ่าส์สะท้านเงา  |  ตัวต่อนินจา แสบซ่าส์มหากาฬ  |  มหัศจรรย์อัศวินเลโก้ ซีซันที่ 4  |
|  ตัวต่อนินจา แสบซ่าส์สะท้านเงา  |  ตัวต่อนินจา แสบซ่าส์มหากาฬ  | ยังเป็นปัจจุบัน |

การออกฉายในไทย
ในช่อง MONO 29 จะมีการฉายตั้งแต่ซีซั่นเริ่มต้นจนถึงซีซั่น 7 และยกเลิกไปจึงเปลี่ยนเป็นการ์ตูนในค่าย ดรีมเวิร์ค และจะฉายซี่ซั่นที่ 8-9 ในช่อง Cartoon Network โดยซีซั่น 8 ได้ฉายลงไปแล้ว และกำหนดของช่องได้กำหนดให้ซีซั่น 9 ฉายในเดือนกันยายน 2561 ในวันเสาร์ เวลา 8.30 น.
พระศรีศากยมุนี

| พระศรีศากยมุนี |
| --- | --- |

ชื่อเต็ม: พระศรีศากยมุนี
ชื่อสามัญ: พระศรีศากยมุนี
ประเภท: พระพุทธรูป
ศิลปะ: สุโขทัย
วัสดุ: โลหะสัมฤทธิ์
สถานที่ประดิษฐาน: พระวิหารหลวงวัดสุทัศนเทพวราราม กรุงเทพมหานคร
ความสำคัญ: บรรจุพระบรมราชสรีรางคารของรัชกาลที่ 8
 สถานีย่อยพระพุทธศาสนา
พระศรีศากยมุนี เป็นพระประธานในพระวิหารหลวงวัดสุทัศนเทพวราราม หล่อด้วยโลหะสัมฤทธิ์ หน้าตักกว้าง 3 วา 1 คืบ นับเป็นพระพุทธรูปหล่อที่ใหญ่ที่สุดในประเทศไทย ในยุคก่อน  พุทธศตวรรษที่ 25 เดิมเป็นพระประธานอยู่ในพระวิหารหลวง วัดมหาธาตุ สุโขทัย สร้างสมัยราชวงศ์พระร่วงแห่งกรุงสุโขทัย รัชกาลที่ 1 ได้อัญเชิญลงมากรุงเทพฯ เมื่อคราวสร้างวัดสุทัศน์เเละประดิษฐานในวิหาร เเต่คราวนั้นก่อสร้างได้เพียงฐานราก รัชกาลที่ 1 ก็ทรงสวรรคตเสียก่อน เนื่องจากพระพุทธรูปนี้มีขนาดใหญ่โตจึงเรียกกันว่า "พระโต" จนถึงสมัยรัชกาลที่ 4 ได้พระราชทานนามว่า "พระศรีศากยมุนี" ในสมัยรัชกาลที่ 2 มีบันทึกกล่าว่า พระองค์ทรงเห็นว่าพระเศียรของพระศรีศากยมุนีมีขนาดเล็กไป พระวรกายไม่สมกัน จึงให้ช่างถอดออกหล่อพระเศียรพระพักตร์ให้ใหญ่ขึ้น เเละนิ้วพระหัตถ์ของเดิมนั้นมีความสั้นยาวไม่เท่ากันก็โปรดให้ต่อนิ้วพระหัตถ์ให้ยาวเท่ากัน การที่รัชกาลที่ 2 โปรดเกล้าให้พอกพระพักตร์ให้ใหญ่ขึ้นอาจจะเนื่องเเต่เดิมในสมัยสุโขทัยพระศรีศากยมุนีตั้งอยู่บนฐานเตี้ยๆ ขึงมีสัดส่วนที่ลงตัวเมื่อคนดูมองขึ้นไป แต่ในสมัยรัตนโกสินทร์นิยมประดิษฐานพระพุทธรูปบนแท่นสูงเมื่อคนดูเงยหน้ามองพระพุทธรูปทำให้พระพักตร์ดูเล็กไป ไม่ได้สัดส่วนกับพระวรกาย ส่วนการต่อนิ้วพระหัตถ์ให้ยาวเท่ากันเป็นความนิยมในสมัยรัตนโกสินทร์ เมื่อพิจารณาจากลักษณะศิลปกรรม จัดได้ว่าพระศรีศากยมุนีเป็นพระพุทธรูปในหมวดใหญ่ของสุโขทัย คือ การทำพระพุทธรูปนั่งขัดสมาธิราบ ขมวดพระเกศาเล็ก พระรัศมีเป็นเปลว ชายสังฆาฏิเป็นแผ่นเล็กยาวลงมาจรดพระนาภี เเต่มีพระพักตร์ค่อนข้างกลมเเละพระวรกายที่อวบอ้วนกว่าซึ่งสาเหตุอาจจะมาจากการบูรณะในสมัยรัชกาลที่ 2
ตรงใต้ฐานที่ผ้าทิพย์บรรจุพระบรมราชสรีรางคารของ พระบาทสมเด็จพระปรเมนทรมหาอานันทมหิดล (รัชกาลที่ 8)
ส่วนด้านหลังบัลลังก์พระพุทธรูปมีแผ่นศิลาจำหลัก เป็นศิลปะแบบทวารวดี เป็นรูปสลักปิดทอง ปางยมกปาฏิหาริย์ และ ปางประทานเทศนาในสวรรค์ เป็นของเก่าและหาดูได้ยาก เข้าใจว่าจะมีอยู่เพียงชิ้นเดียวในโลก
รูปภาพ

ภายในพระวิหารวัดสุทัศน์
พระพักตร์พระศรีศากยมุนี
แผ่นศิลาทวาราวดีด้านหลังบัลลังก์พระศรีศากยมุนี
รหัสมอร์ส

แผนผังอักษรและตัวเลขรหัสมอร์ส
รหัสมอร์ส (อังกฤษ: Morse code) เป็นวิธีการส่งข้อความเป็นชุดสัญญาณเสียง, ไฟ หรือเสียงเคาะ และจะมีลักษณะเป็นขีด และจุด เป็นภาษาที่ใช้กันได้ทั่วโลก สามารถเทียบเคียงเสียงอักษรได้ เริ่มแรกรหัสนี้เริ่มต้นขึ้นในราวกลาง ค.ศ. 1830 โดย  ซามูเอล เอฟ. บี. มอร์ส (Samuel F. B. Morse) และ อัลเฟรต เวล (Alfred Vail) ได้คิดค้นเครื่องส่งโทรเลขโดยใช้กระแสไฟฟ้าควบคุมสนามแม่เหล็กของเครื่องรับปลายทางผ่านทางสายส่งสัญญาณ แต่ไม่ค่อยนิยม เนื่องจากมีโอกาสผิดพลาดสูง
รหัสมอร์สในปัจจุบัน

ปัจจุบันยังมีการใช้งานรหัสมอร์สอย่างมากในวงการวิทยุสมัครเล่น การติดต่อบางรูปแบบรหัสมอร์สยังสามารถใช้งานได้ดีที่สุด เช่นการติดต่อ สะท้อนออโรรา เป็นต้น ข้อดีอีกประการของการติดต่อแบบรหัสมอร์สผ่านวิทยุสื่อสารคือ ใช้แถบความถี่น้อยมากเมื่อเทียบกับการสื่อสารระบบอื่น ๆ เป็นการประหยัดความถี่ สามารถใช้งานพร้อม ๆ กันได้โดยไม่มีการรบกวนกัน
รหัสมอร์สมาตรฐานสากล > ตัวอักษรและตัวเลข

| ตัวอักษร | รหัสมอร์ส | ตัวอักษร | รหัสมอร์ส | ตัวอักษร | รหัสมอร์ส | ตัวอักษร | รหัสมอร์ส |
| --- | --- | --- | --- | --- | --- | --- | --- |
| Aไฟล์:A morse code.ogg | ·– | Jไฟล์:J morse code.ogg | ·– – – | Sไฟล์:S morse code.ogg | ··· | 1ไฟล์:1 number morse code.ogg | ·– – – – |
| Bไฟล์:B morse code.ogg | –··· | Kไฟล์:K morse code.ogg | –·– | Tไฟล์:T morse code.ogg | – | 2ไฟล์:2 number morse code.ogg | ··– – – |
| Cไฟล์:C morse code.ogg | –·–· | Lไฟล์:L morse code.ogg | ·–·· | Uไฟล์:U morse code.ogg | ··– | 3ไฟล์:3 number morse code.ogg | ···– – |
| Dไฟล์:D morse code.ogg | –·· | Mไฟล์:M morse code.ogg | – – | Vไฟล์:V morse code.ogg | ···– | 4ไฟล์:4 number morse code.ogg | ····– |
| Eไฟล์:E morse code.ogg | · | Nไฟล์:N morse code.ogg | –· | Wไฟล์:W morse code.ogg | ·– – | 5ไฟล์:5 number morse code.ogg | ····· |
| Fไฟล์:F morse code.ogg | ··–· | Oไฟล์:O morse code.ogg | – – – | Xไฟล์:X morse code.ogg | –··– | 6ไฟล์:6 number morse code.ogg | –···· |
| Gไฟล์:G morse code.ogg | – –· | Pไฟล์:P morse code.ogg | ·– –· | Yไฟล์:Y morse code.ogg | –·– – | 7ไฟล์:7 number morse code.ogg | – –··· |
| Hไฟล์:H morse code.ogg | ···· | Qไฟล์:Q morse code.ogg | – –·– | Zไฟล์:Z morse code.ogg | – –·· | 8ไฟล์:8 number morse code.ogg | – – –·· |
| Iไฟล์:I morse code.ogg | ·· | Rไฟล์:R morse code.ogg | ·–· | ไฟล์:0 number morse code.ogg | – – – – – | 9ไฟล์:9 number morse code.ogg | – – – –· |
รหัสมอร์สมาตรฐานสากล > เครื่องหมาย

| เครื่องหมาย | รหัสมอร์ส | เครื่องหมาย | รหัสมอร์ส |
| --- | --- | --- | --- |
| มหัพภาค [.] | ·–·–·– | ทวิภาค [:] | – – –··· |
| จุลภาค [,] | – –··– – | อัฒภาค [;] | –·–·–· |
| ปรัศนี [?] | ··– –·· | เสมอภาค [ = ] | –···– |
| ฝนทอง ['] | ·– – – –· | เส้นแบ่งเศษส่วน | –··–· |
| อัศเจรีย์ [!] | –·–·– – | ยัติภังค์ [-] | –····– |
| ทับ [/] | –··–· | ขีดล่าง [_] | ··– – ·– |
| วงเล็บเปิด [(] | –·– –· | อัญประกาศ ["] | ·–··–· |
| วงเล็บปิด [)] | –·– –·– | เครื่องหมายดอลลาร์ [$] | ···–··– |
| เครื่องหมายและ [&] | ·–··· | เครื่องหมาย At [@] | ·– –·–· |
รหัสมอร์สภาษาไทย

รหัสสัญญาณมอร์สภาษาไทย เกิดขึ้นครั้งแรกในรัชสมัยพระบาทสมเด็จพระมงกุฎเกล้าเจ้าอยู่หัว
เมื่อแรกเริ่มกิจการโทรเลขในรัชสมัยพระบาทสมเด็จพระจุลจอมเกล้าเจ้าอยู่หัว ประเทศไทยใช้วิธีการรับส่งโทรเลขด้วยรหัสสัญญาณมอร์สสากล อักษรโรมัน ข้อความที่ใช้ในการส่งโทรเลขจึงต้องเขียนด้วยภาษาอังกฤษเท่านั้น หากต้องการส่งข้อความเป็นภาษาไทย ก็ต้องแปลข้อความนั้นเป็นภาษาอังกฤษก่อน แล้วส่งไปเป็นตัวอักษรโรมัน หรือเขียนเป็นข้อความภาษาไทยด้วยตัวอักษรโรมัน ซึ่งวิธีดังกล่าวทำให้ล่าช้า และอาจคลาดเคลื่อนได้ง่าย
กรมไปรษณีย์โทรเลข จึงเล็งเห็นความจำเป็นที่จะต้องใช้รหัสสัญญาณมอร์สภาษาไทย เพื่ออำนวยความสะดวกแก่ประชาชน อีกทั้งทหารกับกรมรถไฟหลวง ก็จำเป็นต้องใช้รหัสสัญญาณโทรเลขแบบเดียวกัน จึงได้ตั้งคณะกรรมการประกอบด้วย ฝ่ายกลาโหม ฝ่ายกรมรถไฟหลวง และฝ่ายกรมไปรษณีย์โทรเลข เพื่อพิจารณาจัดทำรหัสสัญญาณมอร์สภาษาไทย กระทั่งสำเร็จและประกาศใช้อย่างเป็นทางการ เมื่อวันที่ 1 พฤศจิกายน พ.ศ. 2455 ในรัชสมัยพระบาทสมเด็จพระมงกุฎเกล้าเจ้าอยู่หัว
การจัดทำรหัสสัญญาณมอร์สภาษาไทยนั้น คณะกรรมการได้อาศัยรหัสสัญญาณมอร์สสากลเป็นหลัก โดยเพิ่มเติมรหัสสัญญาณให้มากขึ้น เนื่องจากภาษาไทยมีจำนวนตัวพยัญชนะและสระมากกว่าตัวอักษรโรมันในภาษาอังกฤษ รหัสสัญญาณมอร์สภาษาไทยจึงมีพยัญชนะ 30 ตัว สระและวรรณยุกต์ 21 ตัว ทั้งนี้ คณะกรรมการมิได้กำหนดรหัสสัญญาณประจำทุกตัวพยัญชนะและสระในภาษาไทย เพราะหากพยัญชนะหรือสระตัวใดมีเสียงเหมือนกัน เช่น ค – ฆ , ด – ฎ , ส – ศ – ษ , ท – ธ – ฑ – ฒ , สระ ไ - ไ ก็จะกำหนดให้ใช้สัญญาณเดียวกัน ส่วนตัวเลขและเครื่องหมายวรรคตอน ยังคงใช้อย่างรหัสสัญญาณมอร์สสากล
กิจการโทรเลขของไทย ได้มีระบบวิธีการรับส่งด้วยรหัสสัญญาณมอร์สภาษาไทยที่ครบถ้วนสมบูรณ์เป็นครั้งแรก ในรัชสมัยพระบาทสมเด็จพระมงกุฎเกล้าเจ้าอยู่หัว ช่วยให้หน่วยงานราชการ และประชาชน สามารถติดต่อสื่อสารด้วยโทรคมนาคมสมัยใหม่ได้อย่างสะดวกรวดเร็วและถูกต้องแม่นยำมากยิ่งขึ้น